Eskapizm. Eskapizm ("escape" — „qochmoq“) bu kundalik hayotning yoqimsiz yoki zerikarli tomonlaridan, odatda, xayoliy yoki koʻngilochar faoliyatlar orqali ruhiy ogʻish yoki chalgʻishdir. Eskapizm insonni doimiy ruhiy tushkunlik yoki umumiy qaygʻu hislaridan chalgʻishi, ularni chetlab oʻtishi uchun foydalanilishi mumkin. Tarixi. 1939-yilda inglizcha "escapism" soʻzi ilk bor Webster’s New International Dictionary („Websterning yangi xalqaro lugʻati“) da uchragan. 1960-yillardan boshlab, ingliz tilidagi lugʻatlarning aksariyati „escapism“ yoki shunga oʻxshash taʼriflarni „escape“ feʼlining rasmiy maʼnolaridan biri oʻlaroq qabul qilishgan.